Յոթերորդ օրվա ադվենտիստների եկեղեցու Գլխավոր վեհաժողով

մինի
**Յոթերորդ օրվա ադվենտիստների եկեղեցու Գլխավոր վեհաժողով** (, GC),  հանդիսանում է Յոթերորդ օրվա ադվենտիստների համաշխարհային եկեղեցու կառուցվածքային կազմակերպության բարձրագույն օղակն ու վարչական մարմինը, ինչպես նաև համաշխարհային եկեղեցու ներկայացուցիչների և պատվիրակների ընդհանուր ժողովը, որը գումարվում է հինգ տարին մեկ։ Այն համակարգում է գլոբալ գործունեությունը, հաստատում է պաշտոնական ուսմունքները և ընտրված ղեկավարների միջոցով վերահսկում եկեղեցու կազմակերպչական ամբողջ կառույցը։

## Հիմնադրում և կենտրոնակայան
Գլխավոր վեհաժողովը հիմնադրվել է 1863 թ. մայիսի 21-ին ԱՄՆ Միչիգան նահանգի Բաթլ Քրիկ քաղաքում՝ որպես արդեն ձևավորված Յոթերորդ օրվա ադվենտիստական համայնքների կենտրոնական կազմակերպություն։ Ներկայումս նրա կենտրոնակայանը գտնվում է ԱՄՆ Մերիլենդ նահանգի Սիլվեր Սփրինգ քաղաքում՝ Վաշինգտոնին մերձակա տարածքում։

## Կառուցվածք
Վեհաժողովը ղեկավարում է համաշխարհային կազմակերպությունը ներկայացուցչական համակարգով՝ ներառյալ տեղական եկեղեցիներ, տեղական կոնֆերանսներ (կամ միսիաներ), միություններ (կոնֆերանսային կամ միսիոնական), ինչպես նաև վարչական բաժիններ՝ ըստ աշխարհագրական տարածքների։ Գլխավոր վեհաժողովը բաղկացած է 13 վարչական բաժիններից՝ բաժանմունքներից կամ դիվիզիոններից (divisions), որոնք գործում են որպես ԳՎ-ի ընդլայնում տվյալ տարածքներում։ Այս համակարգը հնարավորություն է տալիս պահպանել հավասարակշռություն գլոբալ կենտրոնացման և տեղական ինքնավարության միջև։
մինի
* *'Ավստրալիա և Օվկիանիա** ''
*Հարավ-խաղաղօվկիանոսյան բաժանմունք
'' **Եվրոպա** ''
*Տրանս-եվրոպական բաժանմունք 
*Միջ-եվրոպական բաժանմունք
'' **Ասիա** ''
*Եվրո-ասիական բաժանմունք ([[Մոսկվա]])
*Հարավասիական բաժանմունք 
*Հարավասիական-Խաղաղօվկիանոսյան բաժանմունք 
*Հյուսիսասիական-Խաղաղօվկիանոսյան բաժանմունք
'' **Աֆրիկա** ''
*Աֆրիկյան արևմտակենտրոնական բաժանմունք
*Արևելյան Կենտրոնաֆրիկյան բաժանմունք
*Հարավաֆրիկյան-հնդօվկիանոսյան բաժանմունք 
'' **Ամերիկա*' *
*Հարավամերիկյան բաժանմունք 
*Միջամերիկյան բաժանմունք 
*Հյուսիսամերիկյան բաժանմունք

Յոթերորդ օրվա ադվենտիստների եկեղեցու Հայաստանի Միությունը մտնում է Եվրո-ասիական բաժանմունքի կազմի մեջ։

## Նստաշրջաններ
Յոթերորդ օրվա ադվենտիստների եկեղեցու Գլխավոր վեհաժողովի նստաշրջանը (General Conference Session) հանդիսանում է հինգ տարին մեկ գումարվող համաշխարհային հավաք, որը ամենաբարձր իշխանությամբ մարմինն է՝ ունակ ընտրելու համաշխարհային ղեկավարությանը և վերանայելու ուսմունքային ու վարչական դրույթները։ 

2025 թվականի հուլիսի 3-12-ը ԱՄՆ-ի Սենթ Լուիս քաղաքում կայացավ ԳՎ 62-րդ նստաշրջանը։

## Ղեկավարություն
Վեհաժողովը ղեկավարում է նախագահը, որին ընտրում են նիստի ընթացքում։ Գլխավոր անձիք համարվում են Վեհաժողովի նախագահը, քարտուղարն ու գանձապահը։ Ընտրվում են նաև մի քանի փոխնախագահներ (ներկայում՝ 9 հոգի)։

Հիմնադրման պահից ի վեր ԳՎ նախագահի պաշտոնը 21 հերթափոխությամբ ստանձնել են 18 հոգի (ընդմիջումներով 3 անգամ Ջեյմս Ուայթը և 2 անգամ Ջորջ Բատլերը)։ Նրանցից 13-ը ծնվել եմ ԱՄՆ-ում, 2-ը՝ Նորվեգիայում, մեկը՝ Ավստրալիայում, մեկը՝ Պուերտո Ռիկոյում ու ևս մեկը՝ Բրազիլիայում (Էրթոն Քյոլլեր)։

Ներկայիս նախագահը Սենթ Լուիսում ԳՎ 62-րդ նստաշրջանի ժամանակ՝ 2025 թվականի հուլիսի 4-ին ընտրված Էրթոն Քյոլլերն է։

### Նախագահների ցանկ

## Անդամակցություն
Յոթերորդ օրվա ադվենտիստների համաշխարհային եկեղեցին ունի գրեթե 24 միլիոն անդամ՝ գործունեություն ծավալելով գրեթե բոլոր երկրներում։ Ամենամեծ աճ գրանցվում է Աֆրիկայում, Ասիայում և Լատինական Ամերիկայում։ Ըստ 2023 թ. վիճակագրության՝ ամենաշատ անդամներ ունեցող վարչական բաժիններն են Հարավային Աֆրիկա-Հնդկական օվկիանոսի բաժինը (SID), Հարավարևմտյան Խաղաղօվկիանոսյան բաժինը (SPD) և Ինտերպամերիկյան բաժինը (IAD)

## Կրթական, բժշկական և հրատարակչական համակարգ
Գլխավոր վեհաժողովի հովանու ներքո գործում է աշխարհում ամենամեծ հավատքահեն կրթական համակարգերից մեկը՝ ներառյալ ավելի քան 10.000 դպրոց, քոլեջ, այդ թվում և 118 համալսարան՝ շուրջ 2 միլիոն ուսանողով։  Բացի դրանից՝ գործում է հարյուրավոր հիվանդանոցներ և կլինիկաներ, ներառյալ Լոմա Լինդայի համալսարանական բժշկական կենտրոնը, որն ունի միջազգային ճանաչում։

Հրատարակչական ծառայությունները ներառում են տասնյակ տպարաններ և գրատներ։ Գլխավոր հրատարակչությունը՝ Review and Herald Publishing Association, հիմնադրվել է 1855 թ., իսկ ներկայումս գործող Pacific Press Publishing Association-ը պատասխանատու է հազարավոր գրքերի ու ամսագրերի հրապարակման համար։

## Վավերական փաստաթղթեր և հավատալիքներ
Գլխավոր վեհաժողովը հրապարակում է պաշտոնական փաստաթղթեր և դիրքորոշման հայտարարություններ՝ սոցիալական, էթիկական և դավանաբանական հարցերի վերաբերյալ։ Եկեղեցին ունի 28 դավանաբանական հիմունքներ ՝ ըստ եկեղեցու համոզման հիմնված Աստվածաշնչի վրա, որոնք ներառում են Սուրբ Գրքի հեղինակավորությունը, Սուրբ Երրորդությունը, Հիսուս Քրիստոսի երկրորդ գալուստը, շաբաթօրյա հանգիստը և մարդկային մարմնի սրբությունը։

## Տես նաև
*Յոթերորդ օրվա ադվենտիստների եկեղեցի

## Ծանոթագրություններ

Կատեգորիա:Բողոքականություն